**INSTRUKS FOR OPPMAN, LIERNE IL FOTBALL 2021.**

**Generelt:**

* Oppmenn for fotball-lag i Lierne IL fotball skal være oppnevnt før påmelding av lag til kretsserien samme år. Styret i Lierne IL fotball skaffer oppmenn og ass.oppmann til kretsserielagene.
* Der skal være en oppmann og en ass.oppmann per serielag
* Oppmannen er underlagt styret v/leder.
* Skal ha delegert tilgang til FIKS
* Holde kontinuerlig kontakt med lagets trener/-e, som er ansvarlig for spillere og kamp/trening.
* Ansvarlig for en miljøkveld før første kamp i samarbeide med trener.
* Lage en enkel rapport etter sesongen, med erfaringer, som sendes klubbens leder.
* Levere søknad om politiattest til leder i Lierne IL fotball, for videre behandling. Ingen kan utføre oppgaver for laget som innebærer et tillits- eller ansvarsforhold overfor mindreårige eller mennesker med utviklingshemming (fra 01.01.2009) uten at politiattest er forevist styrets leder

**Hjemmekamper:**

* Ta kontakt med bortelagets oppmann/kontaktperson senest 3 dager før kampen. Stikkord: Kampsted, garderober m,m,
* Ønske dommer velkommen til kamp 3 dager før kampen.
* Ansvarlig for omberamming av kamper.
* Ved fastsetting av ny dato må leder i Lierne IL fotball kontaktes for å sjekke om bane er ledig. Oppmann i samråd med leder bestiller garderobe og varsle dommer, kioskansvarlig og kampvert.
* Senest 2 timer (helst enda tidligere) før kamp sørge for at lagstropp er lagt inn i FIKS. Gjelder fra 13 år og eldre.
* Ordne med dommer til hjemmekampene. Se liste. For kampene i G/J 14 - 16 setter kretsen opp dommer. Hvis det ikke er dommer er hjemmelaget pliktig å finne dommer.
* Gjøre opp med dommer. G/J 12 Kvittere ut et beløp til dette før første hjemmekamp, og levere regnskap for h.h.v. vårsesong og høstsesong. NB! Husk kvittering av dommer!!
* Kampresultat skal redigeres underveis i min fotball – appen. Dette er oppmann sitt ansvar at det blir gjort. Kan delegere videre, men må kontrollere sammen med trener at det er korrekt.
* Sette opp og sjekke at oppsatte kampverter er i rute før kampene. Herunder loddsalg og bestilling/henting av fruktkorg. Obligatorisk for kamper i klasse G14, J15 og G 16. Frivillig i 7-er kamper: J 12, G 12,
* Sette opp og sjekke at oppsatte kioskvakter er i rute før kampene. Klargjøre for betalingsløsning: I-settle.
* Arrangere kveldsmåltid etter èn av hjemmekampene (sammen med bortelaget) h.h.v. vår og høst – avtales med skolen om de skal bestille mat.

**Bortekamper:**

* Sette opp kjøreliste halvårsvis i samarbeide med treneren. Klubben dekker kostnader med buss til bortekamp en kamp pr. år (vår eller høst). Innhent gjerne tilbud fra flere leverandører (sjekk klubbens regler for sjåfører til bortekamper). Innhent egenandel på 200,-.
* Ta kontakt med bortelaget senest dagen før kamp, om intet er hørt fra motstanders oppmann.

Vedtatt av styret i Lierne IL fotball

11.november 2020